TOREK; 14. 4. 2020

**MATEMATIKA**

Reši, saj zmoreš DZ str. 95

Pri prvih treh nalogah na prvo črto najprej napiši vprašanje.

**SLOVENŠČINA**

***Miška si kuje srečo***

Razmišljaj o SREČI. Katere iskrice, se ti ob tem utrnejo? Zakaj so te iskrice zate košček sreče?

Si že kdaj slišal za pregovor »Vsak je svoje sreče kovač«?

To pomeni, da mora vsak v sebi najti srečo in ne v kupljenih stvareh ali drugih osebah.

Vsak je torej svoje sreče kovač. To je nekoč slišala tudi mala miška. In je sklenila … No, kaj je sklenila, lahko prebereš v pravljici, ki jo je napisala Svetlana Makarovič. Naslov pravljice je Miška si kuje srečo.

Preberi odlomek pravljice v berilu na strani 98, 99.

Poskusi ustno odgovoriti na spodnja vprašanja.

* *Katere književne osebe smo srečali v pravljici?*
* *Katera je glavna književna oseba? Zakaj?*
* *Katere so stranske književne osebe?*
* *Je kovač prijazen? Kako to veste?*
* *Je miška prijazna? Kako to veste?*
* *Ali je bila miška pred začetkom pravljice srečna miška?*
* *Miška je sklenila, da si bo čisto zares in povsem sama skovala srečo. Kako je to*
* *naredila? In zakaj?*
* *Ali mislite, da miška potrebuje srečo? Zakaj?*

Prebral si odlomek pravljice. Kaj misliš, kako se je pravljica nadaljevala in zaključila?

Poskusi nadaljevati pravljico. V zvezek od slovenščine napiši, kaj vse se je miški zgodilo potem (nekaj povedi).

**ŠPORT**

**Nogometne igre**

* Ogrej se s tekom.
* Izvedi gimnastične vaje.
* Izvedi naloge s članom svoje družine:
* Dva stožca (plastenki z vodo, kamna…) postavi 1 m narazen – naredi vratca. Vsak stopi po tri korake stran od vrat. Z nogo si podajata žogo, tako da gre žoga skozi vrata. Brcata na različne načine – z notranjo stranjo stopala, z zunanjo stranjo, s prsti. Razdaljo med stožcema postopno manjšata ali pa povečujeta svojo razdaljo od stožcev.

- Stožca postavita k steni dva metra narazen. Prvi igralec je strelec, drugi pa vratar. Strelec petkrat strelja na gol (žoga mora iti po tleh, ne po zraku). Koliko golov je uspel dati? Nato vlogi menjata.

* Brcanje žoge v tarčo na steni. Po odboju žoge od stene žogo zaustavi z nogo. Brcaj z notranjim delom stopala.

**LIKOVNA UMETNOST**

**Izdelovanje lutke iz odpadne embalaže - Marioneta**

Iz odpadne embalaže izdelaj marioneto - lutko, ki se bo premikala s pomočjo vrvic.

Navodila za izdelavo najdeš v delovnem zvezku za spoznavanje okolja na strani 80.

Lutka, ki je v DZ, je samo v pomoč, ti izdelaj svojo lutko.

Ni treba hiteti, na voljo imaš 14 dni.